VS002426
Datum: 2001-08-18T02:00:00.000+02:00
datum_sodbe_i_stopnje: 2007-10-25T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe sluha in njihove posledice - poškodbe hrbtenice in reber in njihove posledice
fischer: hudi primeri
odskodnina: 47.571,36 EUR
opombe: II Ips 1196/2008. Revizija tožene stranke je bila zavrnjena, reviziji tožeče stranke pa je bilo delno ugodeno le v obrestnem delu od odškodnine za nepremoženjsko škodo.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 40 do 45 let

Zaradi nesreče in njenih posledic invalidsko upokojen.

## Škodni dogodek

Poškodovan v prometni nesreči.

## Poškodba

Pretres možganov, udarnina v področju glave, pretres notranjega ušesa, zvin vratne hrbtenice. Posledica poškodb so poslabšanje sluha, šumenje v levem ušesu, motnje ravnotežja in psihoorganski sindrom.

## Telesne bolečine

4.172,93 EUR Zaradi zvina vratne hrbtenice in udarca v področju glave stalne hude bolečine – 7 dni, občasne hude bolečine – 1 mesec, občasne lahke bolečine – 2 meseca.

#### Hospitalizacija

5 dni na kirurškem oddelku bolnice.

#### Rehabilitacija

Fizikalna terapija 2 tedna.

#### Nevšečnosti med zdravljenjem

Nošenje mehke ovratnice, več RTG, 2x računalniška tomografija; do glavne obravnave je bil praktično ves čas na bolnišničnem zdravljenju predvsem zaradi vse težjih psihičnih težav.

## Strah

1.669,17 EUR Primarnega strahu ni trpel, hud sekundarni strah do končane hospitalizacije, lažji strah še pol leta.

## Zmanjšanje življenjske aktivnosti

41.729,26 EUR Zaradi 60% izgube sluha je prizadet v osnovnem komuniciranju. Zvin vratne hrbtenice ni pustil posledic. Zaradi psihoorganskega sindroma so hudo zmanjšane ŽA, povezane s spominskimi funkcijami, sposobnostjo za osredotočanje misli, usmerjanje pozornosti; je izrazito psihomotorično počasen, neokreten, imunska odpornost organizma je nizka. Osebnostno je celovito spremenjen. Prisiljen je bil opustiti intelektualno zahtevnejše dejavnosti, njegovi interesi in motivi so zmanjšani zaradi razpoloženjskih motenj, zoženi so socialni odnosi; ob brezvoljnosti in socialnem umiku v osamo je tudi bolj razborit, nestrpen. Nakazan je razvoj demence. Je jokav in žalosten. Potrebuje vzpodbude in usmerjanje bližnjih pri vsakodnevnih aktivnostih in redno skrb in pomoč. Pred dogodkom je bil vsestransko aktiven, gradil je hišo, skrben oče. Sedaj je odvisen od skrbi žene in otrok, osebnostno spremenjen.

#### Opis invalidnosti

10% invalidnost zaradi okvare sluha in ravnotežja; zaradi psihoorganskega sindroma je invalid I. kategorije.

---

ZOR člen 200, 203